|  |
| --- |
|  |

**TEISĖS, PERSONALO IR CIVILINĖS METRIKACIIJOS SKYRIUS**

**AIŠKINAMASIS RAŠTAS**

**DĖL PROJEKTO „Dėl delegavimo į Kauno regiono plėtros TARYBOS kolegiją“**

2020 m. spalio 1 d.

Raseiniai

|  |
| --- |
| ***1. Parengto projekto tikslai ir uždaviniai.*** |
| 2020 m. rugsėjo 17 d. Birštono savivaldybės merė, Kauno regiono plėtros tarybos pirmininkė Nijolė Dirginčienė kreipėsi į visus Kauno apskrities savivaldybių merus dėl Kauno regiono plėtros tarybos steigimo ir su tuo susijusių sprendimų priėmimo.  Pagal Lietuvos Respublikos regioninės plėtros įstatymo 20 straipsnį regiono plėtros tarybos organas yra visuotinis dalyvių susirinkimas, valdymo organai – kolegija ir regiono plėtros tarybos administracijos direktorius. Kolegijos sudarymo tvarka nustatyta minimo įstatymo 22 straipsnyje.  Kauno apskrities savivaldybių merų pasitarime pritarta siūlymui kolegiją sudaryti iš 24 savivaldybių atstovų: 8 Kauno miesto, 4 Kauno rajono ir po 2 Birštono, Kėdainių, Kaišiadorių, Raseinių, Jonavos ir Prienų rajonų.  Šio sprendimo projekto tikslas – teisės aktų nustatyta tvarka deleguoti 1 Raseinių rajono savivaldybės tarybos narį į Kauno regiono plėtros tarybos kolegialų valdymo organą. Vietos savivaldos įstatymo 16 straipsnio 2 dalies 43 punktu – savivaldybės tarybos narių delegavimas į regiono plėtros tarybos kolegiją priskirtas išimtinei savivaldybės tarybos kompetencijai.  Regioninės plėtros įstatymo 22 straipsnio 1 dalyje nustatyta, kad regiono plėtros tarybos kolegija sudaroma iš visų regiono plėtros tarybos steigėjomis (dalyvėmis) esančių savivaldybių merų ir savivaldybių tarybų deleguotų šių savivaldybių tarybų narių.  Savivaldybės mero atstovavimas regiono plėtros tarybos kolegijoje įtvirtintas Vietos savivaldos įstatymo 20 straipsnio 2 dalies 3 punkte. |
| ***2. Kokių pozityvių rezultatų laukiama.***  Bus įgyvendintos teisės aktų nuostatos. |
|  |
| ***3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų teisinių pasekmių nenumatoma. |
| ***4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Antikorupcinis vertinimas neteiktinas. |
| ***5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Šio sprendimo įgyvendinimui nereikalingos |
| **6. Numatomo teisinio reguliavimo poveikio vertinimas (norminio pobūdžio teises aktams)**  Sprendimo projektas atitinka galiojantiems teisės aktams. |
| - |
| ***7. Projekto autorius ar autorių grupė.*** |
| Projekto iniciatorius Raseinių rajono savivaldybės meras Andrius Bautronis. |

TPCMS vedėja Rima Kedavičienė